b'\n_START_ARTICLE_\nAhvenanmaan itsehallintotalo\n_START_PARAGRAPH_\nAhvenanmaan itsehallintotalo (ruots. Sj\xc3\xa4lvstyrelseg\xc3\xa5rden) on Maarianhaminan keskustassa sijaitseva Ahvenanmaan parlamentti- ja hallintorakennus. Se vihittiin k\xc3\xa4ytt\xc3\xb6\xc3\xb6ns\xc3\xa4 vuonna 1978. Rakennuksessa toimivat Ahvenanmaan maakuntap\xc3\xa4iv\xc3\xa4t ja Ahvenanmaan maakuntahallitus. _NEWLINE_Rakennuksen on suunnitellut suomalainen arkkitehti Helmer Stenros, joka voitti pohjoismaisen arkkitehtikilpailun Ahvenanmaan hallinnollisesta ja kulttuurillisesta keskuksesta. Rakennus on osa Projekt 77 -projektia, johon kuuluvat my\xc3\xb6s Ahvenanmaan museo ja Hotell Arkipelag -hotelli. Sis\xc3\xa4tilojen suunnittelusta on pitk\xc3\xa4lti vastannut Pirkko Stenros. Rakennus on sisustettu Yrj\xc3\xb6 Kukkapuron ja Alvar Aallon huonekaluilla.'